
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2125 

1 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διενέργεια επανελέγχου στο Υποέργο 283 «Ίδρυση 
μονάδας επεξεργασίας, κατάψυξης και συσκευα- 
σίας λαχανικών» της πράξης «Επενδύσεις για τη 
βελτίωση των συνθηκών μεταποίησης και εμπο¬ 
ρίας των γεωργικών προϊόντων φυτικής και ζω¬ 
ικής προέλευσης στο πλαίσιο της 1ης προκήρυ¬ 


ξης» (ΟΠΣ 70077) του ΕΠ ΑΑ-ΑΥ. 1 

Ανάθεση έργου με μίσθωση από το Κέντρο Ηλε¬ 
κτρονικού Υπολογιστού Κοινωνικών Υπηρεσιών 

(ΚΗΥΚΥ). 2 

Καθορισμός αριθμού θέσεων για το Δήμο Γουβών 
Ηρακλείου Κρήτης που πληρούνται από άτομα 
που προστατεύονται από το ν. 2643/1998 και κα¬ 
τανομή των θέσεων αυτών. 3 

Καθορισμός αριθμού θέσεων για το Γ ενικό Νοσο¬ 
κομείο Θεσσαλονίκης «ΙΠΠΟΚΡΑΤΕΙΟ», που πλη- 
ρούνται από άτομα που προστατεύονται από το 
ν. 2643/1998 και κατανομή των θέσεων αυτών.... 4 
Διόρθωση της υπ’ αριθμ. 27782/2007 απόφασης, περί 
έγκρισης συμβάσεων μίσθωσης έργου στο Δήμο 

Αγ. Δημητρίου. 5 

Έγκριση σύμβασης μίσθωσης έργου στο Δήμο Ν. 

Ερυθραίας. 6 

Τροποποίηση του καταστατικού της Δημοτικής Επι¬ 
χείρησης Ανάπτυξης Σπετσών (ΔΕΠΑΣ). 7 

Έγκριση Οργανισμού Εσωτερικής Υπηρεσίας του 
Νομικού Προσώπου Δημοσίου Δικαίου «ΦΙΛΑΡ¬ 
ΜΟΝΙΚΗ Δήμου ΚΑΣΤΟΡΙΑΣ». 8 

Αύξηση καθ’ υπέρβαση ημερών μετακίνησης εκτός 
έδρας υπαλλήλων υπηρετούντων στη Ν.Α. Φθιώ¬ 
τιδας. 9 

Χορήγηση άδειας λειτουργίας κερδοσκοπικού χαρα¬ 
κτήρα Στέγης Υποστηριζόμενης Διαβίωσης Ατό¬ 
μων με Αναπηρία που χαρακτηρίζονται από μη 
κινητική αναπηρία στην εταιρεία «Π. Οικονόμου - 


Δ. Καλπουζάνης Ο.Ε.», με δ.τ. «ΑΓ.ΦΑΝΟΥΡΙΟΣ».. 10 
Καθορισμός αρμοδιοτήτων των Αντιπρυτάνεων του 

Πανεπιστημίου Κρήτης. 11 

Ανάθεση αρμοδιοτήτων στους Αντιπρυτάνεις του 
Πανεπιστημίου Κρήτης. 12 


Α ΠΟΦΑΣΕΙ Σ 

Αριθμ. 3437/0051 (1) 

Διενέργεια επανελέγχου στο Υποέργο 283 «Ίδρυση μονά¬ 
δας επεξεργασίας, κατάψυξης και συσκευασίας λαχα¬ 
νικών» της πράξης «Επενδύσεις για τη βελτίωση των 
συνθηκών μεταποίησης και εμπορίας των γεωργικών 
προϊόντων φυτικής και ζωικής προέλευσης στο πλαίσιο 
της 1ης προκήρυξης» (ΟΠΣ 70077) του ΕΠ ΑΑ-ΑΥ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Τις διατάξεις του άρθρου 25 παρ.1 του ν. 3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ Α' 210). 

3. Την υπ’ αριθμ. 42362/Υ252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1948). 

4. Την υπ’ αριθμ. 10536/ΔΙΟΕ/291/10.3.2006 απόφαση του 
Υπουργού Οικονομίας και Οικονομικών «Μεταβίβαση αρμο¬ 
διοτήτων και εξουσιοδότηση υπογραφής «Με εντολή Υπουρ¬ 
γού» στους Γ ενικούς Γ ραμματείς κλπ.» (ΦΕΚ Β' 302). 

5. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση της 
υπ’ αριθμ. 1Θ536/ΔΙΟΕ/291/10.3.2006 απόφασης του Υπουρ¬ 
γού Οικονομίας και Οικονομικών «Μεταβίβαση αρμοδιοτή¬ 
των και εξουσιοδότηση υπογραφής «Με εντολή Υπουργού» 
στους Γ ενικούς Γ ραμματείς κλπ.» (ΦΕΚ Β' 792). 

6. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ Β' 310). 

7. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000)» (ΦΕΚ Β' 879). 

8. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2007. 

9. Το εγκεκριμένο Ετήσιο Πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2007. 

10. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα Αγροτική Ανάπτυξη-Ανασυ- 
γκρότηση της Υπαίθρου. 

11. Το γεγονός ότι από τις διατάξεις αυτής της από¬ 
φασης προκαλείται δαπάνη 60 €, για την αμοιβή του 
ελεγκτή, πλέον εργοδοτικών εισφορών, η οποία βαρύνει 
τις πιστώσεις του Π/Υ Δημοσίων Επενδύσεων (Πρόγραμ¬ 
μα Ενεργειών Τεχνικής Βοήθειας -Υποπρόγραμμα Β'). 

12. Την υπ’ αριθμ. 2046/0051-07-06 απόφαση του 
Υπουργού Οικονομίας και Οικονομικών για τη διενέργεια 
ελέγχου στην πράξη ΟΠΣ 70077, Υποέργα 165 και 283. 

13. Την έκθεση αποτελεσμάτων ελέγχου που εγκρίθη- 
κε κατά την 237η συνεδρίαση της ΕΔΕΑ. 

14. Τα υπ’ αριθμ. 1284/19.4.2007 και 2675/2.8.2007 έγ¬ 
γραφα του Τελικού Αποδέκτη ΑΜΑ3Α ΗΕΕΕΑ3 ΑΕΒΕΤ 
προς τη Δ/νση 52η Μελετών και Αξιολόγησης, με τα 
οποία υποβλήθηκαν αντιρρήσεις επί της έκθεσης απο¬ 
τελεσμάτων ελέγχου. 

15. Την υπ’ αριθμ. 1509/0051/19.9.2007 εισήγηση της 
Δ/νσης 51ης Προγραμματισμού και Ελέγχων και την 
απόφαση της ΕΔΕΑ (πρακτικά 273ης συνεδρίασης της 
ΕΔΕΑ), αποφασίζουμε: 

1. Τη διενέργεια επανελέγχου της πράξης «Επενδύ¬ 
σεις για τη βελτίωση των συνθηκών μεταποίησης και 
εμπορίας των γεωργικών προϊόντων φυτικής και ζωικής 
προέλευσης στο πλαίσιο της 1ης προκήρυξης» (κωδ. 
ΟΠΣ 70077) - Υποέργο 283 «Ίδρυση μονάδας επεξεργα¬ 
σίας, κατάψυξης και συσκευασίας λαχανικών», ενταγμέ- 
νης στον Άξονα Προτεραιότητας 2 «Παρεμβάσεις στο 
επίπεδο μεταποίησης και εμπορίας του πρωτογενούς 
γεωργικού και δασικού προϊόντος» και στο Μέτρο 1 
«Επενδύσεις στη μεταποίηση και εμπορία γεωργικών 
προϊόντων» του ΕΠΑΑ-ΑΥ, συγχρηματοδοτούμενης από 
το ΕΓΤΠΕ - Τμήμα Προσανατολισμού. 

2. Ελεγκτής ορίζεται ο Γιώργος Αλεξανδρής, υπάλλη¬ 
λος κλάδου ΠΕ Δημοσιονομικών της Υπηρεσίας Δημο¬ 
σιονομικού Ελέγχου Νοσηλειών Ν. Θεσσαλονίκης. 

3. Ο έλεγχος θα διενεργηθεί την 24.10.2007 στην έδρα 
του Τελικού Αποδέκτη ΑΜΑ5Α ΗΕΕΕΑ3 ΑΕΒΕΤ (Θεσ¬ 
σαλονίκη). 

4/Εργο του ελεγκτή είναι ο επανέλεγχος συγκεκριμένου 
διακριτού τμήματος του επιδοτηθέντος εξοπλισμού, δηλα¬ 
δή της ψυκτικής πόρτας θαλάμου συσκευασίας ΡΡ11,80 X 
2,80 πι καθώς και της ψυκτικής πόρτας ψυγείου παραγω¬ 
γής ΡΕΙ 0,80 X 2,00 πι, όπως αναλυτικά περιγράφονται στις 
παραγράφους 1 και 2, αντίστοιχα, του ευρήματος 2 της 
έκθεσης αποτελεσμάτων του προηγηθέντος ελέγχου. 

5. Μετά το πέρας του επανελέγχου θα συνταχθεί 
εισηγητικό σημείωμα με τις διαπιστώσεις του, το οποίο 
θα παραδοθεί στη Διεύθυνση Προγραμματισμού και 
Ελέγχων το αργότερο εντός μηνάς από την ημερομηνία 
πραγματοποίησης του, για εισήγηση στην Επιτροπή 
Δημοσιονομικού Ελέγχου και έγκριση. 

6. Στον ελεγκτή θα καταβληθεί η προβλεπόμενη απο¬ 
ζημίωση, σύμφωνα με την υπό στοιχείο 6 του προοιμίου 
απόφαση. 

7. Η εκτός έδρας αποζημίωση και τα έξοδα μετακίνη¬ 
σης του ελεγκτή θα καλυφθούν σύμφωνα με την υπό 
στοιχείο 7 του προοιμίου απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2007 

Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΛΕΤΣΙΟΣ 

-♦- 

Αριθμ. Φ.80350/9300/1496 (2) 

Ανάθεση έργου με μίσθωση από το Κέντρο Ηλεκτρο¬ 
νικού Υπολογιστού Κοινωνικών Υπηρεσιών (ΚΗΥΚΥ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ Α' 206). 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α' 98). 

3. Την υπ’ αριθμ. ΔΙΠΠ/Φ.ΕΓΚΡ.7/115/23075π.έτ./22.3.2007 
απόφαση της Επιτροπής του άρθρου 2 παρ. 1 της ΠΥΣ 
33/2006. 

4. Την από 18.9.2006 γνωμοδότηση της πληρεξούσι¬ 
ας δικηγόρου του Κέντρου Ηλεκτρονικού Υπολογιστού 
Κοινωνικών Υπηρεσιών. 

5. Την υπ’ αριθμ. ΔΙΔΚ/Φ.1/25873/1.10.2007 (ΦΕΚ 1950/ 
Β'/3.10.2007) κοινή απόφαση του Πρωθυπουργού και του 
Υπουργού Εσωτερικών «Ανάθεση αρμοδιοτήτων στους 
Υφυπουργούς Εσωτερικών Χρήστο Ζώη και Αθανάσιο 
Νάκο», αποφασίζουμε: 

Καθορίζεται ο αριθμός των προσώπων με τα οποία 
μπορεί το Κέντρο Ηλεκτρονικού Υπολογιστού Κοινωνι¬ 
κών Υπηρεσιών (ΚΗΥΚΥ) να συνάψει σύμβαση μίσθωσης 
έργου, για χρονικό διάστημα δύο (2) ετών, σε ογδόντα 
έξι (86) άτομα, εκ των οποίων α) ογδόντα (80) άτομα με 
ειδικότητα χειριστού Η/Υ θα απασχοληθούν με το έργο 
της εισαγωγής στοιχείων Η/Υ και β) δύο (2) άτομα ειδικευ¬ 
μένα σε δίκτυα υπολογιστών και τέσσερις (4) αναλυτές 
- προγραμματιστές για την εκτέλεση επιμέρους έργου 
ανάπτυξης του λογισμικού εφαρμογών ή παροχής τεχνι¬ 
κής υποστήριξης δικτύων ή βάσεων δεδομένων. 

Ειδικότερα: 

Α) Τομέας εισαγωγής στοιχείων Η/Υ 

Για αντιμετώπιση αποθέματος εργασιών περίπου 
1.750.000.000 δακτυλισμών, θα απασχοληθούν ογδόντα 
(80) άτομα με ειδικότητα χειριστού Η/Υ. 

Τα τυπικά προσόντα που θα πρέπει να έχουν οι ανω¬ 
τέρω είναι αυτά που προβλέπονται για τον κλάδο ΔΕ 
Προσωπικού Η/Υ ειδικότητας χειριστών διατρητικών 
μηχανών. Η εμπειρία τους θα αποδεικνύεται κατόπιν 
εξέτασης στη χρήση του εξοπλισμού. 

Κάθε άτομο θα αναλάβει 22.000.000 δακτυλισμούς 
περίπου με αμοιβή για κάθε δακτυλισμό 0,00098 € και 
ο προϋπολογισμός της διετίας για κάθε πρόσωπο ανέρ¬ 
χεται σε 21.560 €. 

Το έργο θα εκτελείται στο ΚΗΥΚΥ, σε ώρες που θα 
υπάρχει διαθέσιμος εξοπλισμός (κυρίως απογευματινές 
και βραδινές ώρες) χωρίς να συνδέεται με το ωράριο 
του προσωπικού του Κέντρου. 

Β) Τομέας ανάλυσης - προγραμματισμού - τεχνικής 
υποστήριξης 

Για την αντιμετώπιση φορτίων που δεν μπορούν να 
καλυφθούν από το υπηρετούν προσωπικό και λόγω εξει- 
δίκευσης έργων, θα απασχοληθούν έξι (6) άτομα. 

Τα τυπικά προσόντα που θα πρέπει να έχουν τα ανωτέ¬ 
ρω άτομα είναι αυτά που προβλέπονται για τους κλάδους 
ΠΕ ή/και ΤΕ Πληροφορικής και με ειδικεύσεις ως εξής: 

• Δύο (2) άτομα ειδικευμένα σε δίκτυα (Ι_ΑΝ/\Λ/ΑΝ με 
εξειδικευμένες συσκευές όπως 3ΑΝ, εοαηηοΓ ε σημα¬ 
ντικού μεγέθους, κ,λπ.). 

• Τέσσερα (4) άτομα αναλυτές - προγραμματιστές με 
γνώσεις σε περιβάλλον \Ν ΕΒ εφαρμογών, επεξεργασίας 
εικόνων και όαίΌοάοε, κ.λπ. 

Το έργο κάθε ατόμου θα είναι η εκτέλεση επιμέρους 
έργου ανάπτυξης του λογισμικού εφαρμογών που θα 
του ανατεθεί ή παροχή τεχνικής υποστήριξης δικτύων 
ή βάσεων δεδομένων. 

Κάθε άτομο θα απασχοληθεί συνολικά 3.600 ώρες 
και η σχετική δαπάνη θα ανέλθει σε 39.600,00 € για 
δύο (2) έτη. 

Τ ο συνολικό έργο θα υποδιαιρείται σε υποέργα συγκε¬ 
κριμένων ωρών και χρόνου υλοποίησης, που θα συμφωνεί- 
ται σε κάθε περίπτωση μεταξύ αναδόχου και ΚΗΥΚΥ. 

Κάθε υποέργο θα εξοφλείται τμηματικά ανάλογα με 
την πρόοδο ή με την ολοκλήρωσή του με βάση τις 
συμφωνηθείσες ώρες για την εκτέλεσή του, τα αναμε¬ 
νόμενα αποτελέσματα και με ωριαία αμοιβή 11 €. Επίσης 
σε κάθε ημερολογιακό μήνα δεν θα ανατίθεται έργο 
μεγαλύτερο των 150 ωρών. 

Το έργο θα εκτελεστεί στο ΚΗΥΚΥ χωρίς να συνδέεται 
με το ωράριο προσωπικού. 

Η συνολική δαπάνη για τις ανωτέρω αναθέσεις θα 
ανέλθει στο ποσό των 1.962.400,00 € περίπου και θα 
βαρύνει τον προϋπολογισμό του ΚΗΥΚΥ (Κ.Α. 0400). 
Κατά το τρέχον έτος η δαπάνη θα καλυφθεί από το 
ειδικό αποθεματικό. 

Το έργο των ανωτέρω, σύμφωνα με τη γνωμοδότηση 
της πληρεξούσιας δικηγόρου του ΚΗΥΚΥ, δεν ανάγε¬ 
ται στον κύκλο των καθηκόντων των υπαλλήλων του 
ΚΗΥΚΥ και η εκτέλεσή του θα παρακολουθείται από 
την Διοίκησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ 

ΧΡΗΣΤΟΣ ΖΩΗΣ ΒΑΣΙΛΕΙΟΣ ΜΑΓΓΙΝΑΣ 

-♦- 

Αριθμ. 201158 (3) 

Καθορισμός αριθμού θέσεων για το Δήμο Γουβών Ηρα¬ 
κλείου Κρήτης που πληρούνται από άτομα που προ¬ 
στατεύονται από το ν. 2643/1998 και κατανομή των 
θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 
2643/1998 {220/Α') «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύ¬ 


ει μετά την τελευταία τροποποίησή του με τις διατάξεις 
του άρθρου 11 του ν. 3051/2002 (220/Α') «Συνταγματικά 
κατοχυρωμένες ανεξάρτητες αρχές,... ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Το υτί αριθμ. 9411/24.9.2007 έγγραφο του Δήμου Γ ουβών 
Ηρακλείου Κρήτης για την επικείμενη έκδοση προκήρυ¬ 
ξης, πλήρωσης δέκα εννέα (19) συνολικά θέσεων εργασίας 
τακτικών υπαλλήλων, διαφόρων κατηγοριών κλάδων και 
ειδικοτήτων, για το Δήμο Γ ουβών Ηρακλείου Κρήτης. 

5. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Γ ουβών Ηρακλείου Κρήτης, που πρό¬ 
κειται να πληρωθούν από άτομα που προστατεύονται 
από τις διατάξεις του ν. 2643/1998, σε μία (1). 

Β. Η ανωτέρω θέση δίδεται, στην κατηγορία Ατόμων 
με Ειδικές Ανάγκες Α.Μ.Ε.Α. (πρώτο εδάφιο, περίπτωσης 
β' παραγρ. 1 άρθρου 1 ν. 2643/1998) και θα καλυφθεί από 
άτομο του κλάδου ΔΕ 1 Διοικητικών Γραμματέων. 


ΝΟΜΟΣ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/1998 

Ηρακλείου 

Δήμος Γουβών 

ΔΕΙ 

Διοικητικών 

Γραμματέων 

Α.Μ.Ε.Α. 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Οκτωβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 201084 (4) 

Καθορισμός αριθμού θέσεων για το Γ ενικό Νοσοκομείο 
Θεσσαλονίκης «ΙΠΠΟΚΡΑΤΕΙΟ», που πληρούνται από 
άτομα που προστατεύονται από το ν. 2643/1998 και 
κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίησή του με τις διατά¬ 
ξεις του άρθρου 11 του ν. 3051/2002 (220/Α') «Συνταγματι¬ 
κά κατοχυρωμένες ανεξάρτητες αρχές,... ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Το υπ’ αριθμ. 39358/30.8.2007 έγγραφο του Γενικού 
Νοσοκομείου Θεσσαλονίκης «ΙΠΠΟΚΡΑΤΕΙΟ», για την 
επικείμενη έκδοση προκήρυξης πλήρωσης είκοσι οκτώ 
(28) συνολικά θέσεων εργασίας τακτικών υπαλλήλων, 
διαφόρων κατηγοριών, κλάδων και ειδικοτήτων, για το 
Γ ενικό Νοσοκομείο Θεσσαλονίκης «ΙΠΠΟΚΡΑΤΕΙΟ»,. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια προηγούμενων αποφάσεων μας, καθο¬ 
ρίζουμε το συνολικό αριθμό των θέσεων εργασίας για το 
Γενικό Νοσοκομείο Θεσσαλονίκης «ΙΠΠΟΚΡΑΤΕΙΟ», που 
πρόκειται να πληρωθούν από άτομα, που προστατεύο¬ 
νται από τις διατάξεις του ν. 2643/1998, σε δύο (2). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ ΠΡΟΣΩΠΩΝ 

ΘΕΣΕΙΣ ν. 2643/1998 

α) Ανάπηροι πολέμου και τέκνα τους κ.λπ. (περίπτωση 
δ' της παρ.1, άρθρου 1 ν. 2643/1998) 

1 

γ) Τρίτεκνοι (περίπτωση ε', της παρ. 1 του άρθρου 1 
ν. 2643/1998) 

1 


Γ. Κατανέμουμε τις ανωτέρω θέσεις ως εξής: 


Α/Α 

ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν.2643/1998 

1 

ΘΕΣΣΑΛΟΝΙΚΗΣ 

Γενικό 

Νοσοκομείο 

Θεσσαλονίκης 

«ΙΠΠΟΚΡΑΤΕΙΟ» 

ΤΕ Μαιών- 

των 

Αναπήρων 
Πολέμου, 
τέκνων τους 

1 

2 

ΘΕΣΣΑΛΟΝΙΚΗΣ 

Γενικό 

Νοσοκομείο 

Θεσσαλονίκης 

«ΙΠΠΟΚΡΑΤΕΙΟ» 

ΔΕ Αδελφών 
Νοσοκόμων 

Τρπέκνων 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Οκτωβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 35888 (5) 

Διόρθωση της υπ’ αριθμ. 27782/2007 απόφασης, περί 
έγκρισης συμβάσεων μίσθωσης έργου στο Δήμο Αγ. 
Δημητρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την υπ’ αριθμ. 6345/2007 γνωμοδότηση της Νομικής 
Υπηρεσίας του Δήμου, σύμφωνα με την οποία πρόκει¬ 
ται για γνήσιες συμβάσεις έργου που δεν υποκρύπτουν 
εξαρτημένη εργασία. 

4. Την υπ’ αριθμ. 9583/2007 εισηγητική μας έκθεση. 

5. Το υπ’ αριθμ. 36073/2007 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/222/9285/ 
9286/10560/1.6.2007 απόφαση της επιτροπής του άρθρου 2 
παρ.1 της ΠΥΣ 33/2006 και την υπ’ αριθμ. 31032/2007 από¬ 
φαση κατανομής του Υφυπουργού ΕΣ.Δ.Δ.Α. με την οποία 
εγκρίθηκαν συμβάσεις μίσθωσης έργου για ένα έτος, υπό 
την απαραίτητη προϋπόθεση τήρησης των διατάξεων του 
αρ.6 του ν. 2527/1997 που ορίζουν μεταξύ άλλων ότι το 
προς ανάθεση έργο δεν πρέπει να ανάγεται στα συνήθη 
καθήκοντα των υπαλλήλων των οικείων φορέων. 

6. Την υπ’ αριθμ. 27782/2007 εγκριτική μας απόφαση. 

7. Την υπ’ αριθμ. 372/2007 απόφαση του Δημοτικού 
Συμβουλίου Αγ. Δημητρίου, με την οποία διορθώνει την 
υπ’ αριθμ. 82/2007 προηγούμενη όμοια, αποφασίζουμε: 

Διορθώνουμε την υπ’ αριθμ. 27782/2007 εγκριτική μας 
απόφαση, που δημοσιεύθηκε στο ΦΕΚ 1233/τ.Β7ΐ8.7.2007 


περί σύναψης, συμβάσεων μίσθωσης έργου με 21 άτομα 
διαφόρων ειδικοτήτων στο Δήμο Αγ. Δημητρίου, από 
το εσφαλμένο: 

«Ενα γιατρό ασφαλείας - 3 - ώρες την ημέρα με ετήσια 
δαπάνη 10.000 €» 

στο ορθό: 

«Ενα γιατρό εργασίας - 3 - ώρες την ημέρα με ετήσια 
δαπάνη 10.000 €». 

Κατά τα λοιπά ισχύει η υπ’ αριθμ. 27782/2007 εγκριτική 
μας απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 35978 (6) 

Έγκριση σύμβασης μίσθωσης έργου στο Δήμο 
Ν. Ερυθραίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (Φ.Ε.Κ. 206/Α'/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α76.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

6. Το υπ’ αριθμ. ΔΟΛΚΕΠ/Φ.12/9/24434/14.9.2007 έγγρα¬ 
φο του Γ ραφείου Υφυπουργού του ΥΠ.ΕΣ.Δ.Δ.Α. με το 
οποίο κατανέμονται συμβάσεις μίσθωσης έργου, διάρ¬ 
κειας 6 μηνών, για τη στελέχωση των ΚΕΠ των οποίων 
οι συμβάσεις μίσθωσης έργου λήγουν κατά το χρονικό 
διάστημα 1.9.2007 έως 30.9.2007, αποφασίζουμε: 

Εγκρίνουμε τη σύναψη συμβάσεων μίσθωσης έργου 
με 1 άτομο για το ΚΕΠ Δήμου Ν. Ερυθραίας για χρονικό 
διάστημα (6) μηνών. Ως τόπος εκτέλεσης του έργου 
αυτού ορίζεται ο Δήμος Ερυθραίας. 

1. Οι ανωτέρω συμβάσεις λήγουν (ανεξάρτητα από τη 
διάρκειά τους) από τη χρονική στιγμή που θα στελεχω¬ 
θεί το ΚΕΠ με μόνιμο προσωπικό. 

2. Σε περίπτωση αποχώρησης, παραίτησης, διακοπής 
κλπ. της σύμβασης έργου με πρωτοβουλία του συμβασι- 
ούχου δεν θα συνάπτεται νέα σύμβαση σε συνέχεια της 
προηγούμενης που διακόπηκε, χωρίς την προηγούμενη 
έγκριση της ΔΟΛΚΕΠ/ΥΠΕΣΔΔΑ η οποία θα πρέπει να 
έχει ενημερωθεί από την αρμόδια υπηρεσία των Ο.Τ.Α 
Α' και Β' βαθμού. 

3. Για ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ 
ΕΠ ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή 
συμβασιούχου 880 €. Γ ια ΚΕΠ με χρονική διάρκεια λει¬ 
τουργίας μεγαλύτερη των 24 μηνών, η χρηματοδότηση 
γίνεται από τον τακτικό προϋπολογισμό ενώ για το ύψος 
της μηνιαίας αμοιβής ισχύουν τα εξής: 

Α) Αν ο συμβασιούχος δεν έχει συμπληρώσει διαδοχι¬ 
κές συμβάσεις 24 μηνών η αμοιβή αντιστοιχεί σε 880 €. 
Β) Αν ο συμβασιούχος έχει συμπληρώσει διαδοχικές 

συμβάσεις άνω των 24 μηνών η αμοιβή αντιστοιχεί σε 
1.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 15 Οκτωβρίου 2007 

Ο Γενικός Γραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 07/ΔΤΑ/12174 (7) 

Τροποποίηση του καταστατικού της Δημοτικής Επι¬ 
χείρησης Ανάπτυξης Σπετσών (ΔΕΠΑΣ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την υπ’ αριθμ. 15502/30.9.1996 απόφαση της Περιφ. 
Διοίκησης Πειραιά (ΦΕΚ 958/Β'/17.10.1996) περί σύστασης 
Δημοτικής Επιχείρησης Ανάπτυξης στο Δήμο Σπετσών. 

3. Την υπ’ αριθμ. 89/2007 απόφαση του Δ.Σ. Σπετσών 
περί εγκρίσεως της προτεινόμενης μεαπόφαση του Δ.Σ. 
της ΔΕΠΑΣ, τροποποίησης του καταστατικού της σχε¬ 
τικά μετη δυνατότητα εμπορυχής εκμετάλλευσης του 
δημοτικού πάρκινγκ. 

4. Τις διατάξεις των άρθρων 269 και 270 του ΔΚΚ 
(ν. 3463/2006). 

5. Το υπ’ αριθμ. 35706/2007 έγγραφο του ΥΠ.ΕΣ.Δ.Δ.Α. 

6. Το υπ’ αριθμ. 3180/1.10.2007 έγγραφο του Δ. Σπε¬ 
τσών, αποφασίζουμε: 

Τροποποιούμε τα καταστατικό της Δημοτικής Επιχείρησης 
Ανάπτυξης Σπετσών (ΔΕΠΑΣ) και συγκεκριμένα προσθέτου¬ 
με μετά την παράγραφο 10 την παράγραφο 11: «Εμπορική 
εκμετάλλευση για τη λειτουργία δημοτικού πάρκινγκ». 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Σπετσών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 

ΑΙΚ. ΓΙΑΒΑΣΗ 

-♦- 

Αριθμ. 69312/4503 (8) 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου «ΦΙΛΑΡΜΟΝΙΚΗ 
Δήμου ΚΑΣΤΟΡΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των άρθρων 10, 48, 49,168,179,180 και 205 παρ.1 του 
ν. 3584/2007 (ΦΕΚ 143/τ.Α728.6.2007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων». 

β) Του άρθρου 7 του ν. 2503/1997 (ΦΕΚ 107/τ.Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

γ) Του άρθρου 14, παρ. 2 του ν. 2399/1996 (ΦΕΚ 90/ 
Τ.Α71996) «Υλοποίηση της εισοδηματικής πολιτικής έτους 
1996 για μισθούς και συντάξεις και άλλες διατάξεις». 

2. Την υπ’ αριθμ. ΚΒ/1642/20.2.1985 (ΦΕΚ 106/τ.Β7ΐ.3.1985) 
απόφαση του Νομάρχη ΚΑΣΤΟΡΙΑΣ περί σύστασης 


Ν.Π.Δ.Δ. με την επωνυμία «ΦΙΛΑΡΜΟΝΙΚΗ Δήμου ΚΑ¬ 
ΣΤΟΡΙΑΣ», όπως τροποποιήθηκε μεταγενέστερα. 

3. Την υπ’ αριθμ. 7/2007 απόφαση του Διοικητικού Συμ¬ 
βουλίου του Ν.Π.Δ.Δ «ΦΙΛΑΡΜΟΝΙΚΗ Δήμου ΚΑΣΤΟΡΙΑΣ» 
σχετικά με την ψήφιση του ΟΕΥ του Ν.Π.Δ.Δ. 

4. Την υπ’ αριθμ. 155/2007 απόφαση Δημοτικού Συμ¬ 
βουλίου ΚΑΣΤΟΡΙΑΣ με την οποία παρέχεται η σύμφωνη 
γνώμη για την ψήφιση του ΟΕΥ του Ν.Π.Δ.Δ. 

5. Τη θετική γνωμοδότηση του Υπηρεσιακού Συμβουλί¬ 
ου υπαλλήλων ΟΤΑ και Ν.Π.Δ.Δ. των ΟΤΑ Ν. ΚΑΣΤΟΡΙΑΣ 
που διατυπώθηκε στο υπ’ αριθμ. 2/9.8.2007 Πρακτικό συ- 
νεδριάσεως (αριθμ. απόφασης 5/2007), αποφασίζουμε: 

Εγκρίνουμε την υπ’ αριθμ. 7/2007 απόφαση του Δι¬ 
οικητικού Συμβουλίου του Ν.Π.Δ.Δ. «ΦΙΛΑΡΜΟΝΙΚΗ Δή¬ 
μου ΚΑΣΤΟΡΙΑΣ», σχετικά με την ψήφιση του Ο.Ε.Υ του 
Ν.Π.Δ.Δ., ως εξής: 

Αρθρο 1 

Διάρθρωση Υπηρεσιών 

Η Υπηρεσία του Ν.ΠΔ.Δ. «ΦΙΛΑΡΜΟΝΙΚΗ Δήμου ΚΑ¬ 
ΣΤΟΡΙΑΣ» απαρτίζεται από τον Αρχιμουσικό και απερι¬ 
όριστο αριθμό μαθητευομένων (δωρεάν). 

Άρθρο 2 

Αρμοδιότητες και καθήκοντα Αρχιμουσικού 

Ο Αρχιμουσικός συγκροτεί το Μουσικό Σώμα (Μπάντα) 
κατά την κρίση του ανάλογα με την ποιοτική απόδοση 
των μαθητών και κανονίζει σε συνεργασία με το Διοικη¬ 
τικό Συμβούλιο για τις τακτική και έκτακτες δοκιμές και 
τις ώρες πραγματοποίησης των δοκιμών της Μπάντας. 

Εισηγείται στο Διοικητικό Συμβούλιο για τη συμπλή¬ 
ρωση και εμπλουτισμό της Φιλαρμονικής με μουσικά 
όργανα και παρπτούρες, καθώς και ότι άλλο αναγκαίο 
για την εύρυθμη λειτουργία της Φιλαρμονικής. 

Διευθύνει την Μπάντα τόσο κατά τις δοκιμές όσο και 
σε κάθε δημόσια εμφάνισή της. 

Κατά τις δημόσιες εμφανίσεις πρέπει να φέρει την 
καθιερωμένη στολή του Αρχιμουσικού. 

Ασκεί έλεγχο και επίβλεψη για την καλή, εκπρόσωπη 
και πειθαρχημένη εμφάνιση του σώματος. 

Άρθρο 3 

Τις διοικητικές και οικονομικές εργασίες της υπηρε¬ 
σίας του Ν.ΠΔ.Δ. θα εκτελεί υπάλληλος του Δήμου ΚΑ¬ 
ΣΤΟΡΙΑΣ που θα ορίζεται με απόφαση Δημάρχου και 
θα αμείβεται υπερωριακά, σύμφωνα με τις ισχύουσες 
διατάξεις. 

Άρθρο 4 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία (1) θέση Αρχιμουσικού πλήρους απασχόλησης. 

Αρθρο 5 

ΠΡΟΣΩΠΙΚΟ ΕΠΟΧΙΚΩΝ κ.λπ. ΑΝΑΓΚΩΝ 

Συνιστώνται δύο (2) θέσεις με σχέση εργασίας ιδιω¬ 
τικού δικαίου ορισμένου χρόνου, διαφόρων ειδικοτήτων 
για την αντιμετώπιση εποχικών ή άλλων περιοδικών ή 
πρόσκαιρων αναγκών, με τις προϋποθέσεις και τη δια¬ 
δικασία των παρ. 2-17 του άρθρου 21 του ν. 2190/1994, 
όπως ισχύει (ν. 3584/2007, άρθρο 205, παρ. 1). 

Άρθρο 6 

Τα του διορισμού, των καθηκόντων, των περιορισμών, 
του χρόνου εργασίας, της σχετικής ευθύνης, των δικαι¬ 
ωμάτων, των αδειών, των μεταβολών, της υπηρεσιακής 

κατάστασης, των ηθικών αμοιβών, των πειθαρχικών αδι¬ 
κημάτων, των ποινών και της λύσης της υπαλληλικής 
σχέσης του προσωπικού του Ν.Π.Δ.Δ. της Φιλαρμονικής 
ρυθμίζονται από τις εκάστοτε ισχύουσες διατάξεις. 

Θέματα που δεν ρυθμίζονται από τις εκάστοτε ισχύου- 
σες διατάξεις και τον παρόντα οργανισμό ρυθμίζονται 
από τον κανονισμό λειτουργίας. 

Αρθρο 7 

Κάλυψη Δαπάνης 

Από την απόφαση αυτή προκαλείται δαπάνη ύψους 
15.000 Ευρώ σε βάρος του Κ.Α 10.6011 του προϋπολογι¬ 
σμού του Ν.Π.Δ.Δ., έτους 2007. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 3 Οκτωβρίου 2007 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 15818 (9) 

Αύξηση καθ’ υπέρβαση ημερών μετακίνησης εκτός 
έδρας υπαλλήλων υπηρετούντων στη Ν.Α. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις δ/ξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
ή εκτός Επικράτειας και άλλες διατάξεις» (ΦΕΚ 35Α'), 
όπως συμπληρώθηκε με το άρθρο 25 παρ. 6 του 
ν. 2738/1999 «Συλλογικές διαπραγματεύσεις στη Δημό¬ 
σια Διοίκηση κ.λπ.», (ΦΕΚ 180Α') και το άρθρο 2 παρ. 6 
του ν. 3554/2007. 

2. Την υπ’ αριθμ. 2874/24.4.2002 απόφασή μας, όπως 
συμπληρώθηκε και τροποποιήθηκε μεταγενέστερα και 
ισχύει. 

3. Την υπ’ αριθμ. 3085/31.5.2007 απόφαση του Γ.Γ.Π., 
με την οποία μεταβιβάστηκε στον Προϊστάμενο της 
Δ/νσης Αυτ/σης και Αποκ/σης το δικαίωμα υπογραφής 
(ΦΕΚ 965 Β'). 

4. Το υπ’ αριθμ. 4328/9.10.2007 έγγραφο της Διεύθυν¬ 
σης Διοικητικών Υπηρεσιών της Ν.Α. Φθιώτιδας. 

5. Την ανάγκη αντιμετώπισης εκτάκτων γεγονότων (πλημ¬ 
μύρες, πυρκαγιές κλπ.) αλλά και τον έλεγχο - επίβλεψη με¬ 
λετών και έργων που βρίσκονται σε εξέλιξη και δεδομένου 
ότι οι υπάλληλοι της Δ/νσης Τεχνικών Υπηρεσιών, έχουν 
εξαντλήσει το όριο των 120 ημερών, αποφασίζουμε: 

Αυξάνουμε καθ’ υπέρβαση του ανωτάτου επιτρεπομέ- 
νου ορίου, τον αριθμό ημερών εκτός έδρας για το έτος 
2007, των υπαλλήλων της Δ/νσης Τεχνικών Υπηρεσιών, 
οι οποίοι θα μετακινηθούν εκτός έδρας, ως εξής: 

(13) ΠΕ Μηχανικοί. 

(8) ΤΕ Μηχανικοί. 

(1) ΠΕ Γεωλόγοι. 

(13) ΔΕ Εργοδηγοί. 

(2) ΔΕ Τεχνικοί. 

(2) ΔΕ Οδηγοί, 

κατά σαράντα (40) ημέρες. 

Η πρόσθετη δαπάνη υπολογίζεται σε 61.361,60 € και 
θα καλυφθεί κατά 80% από πιστώσεις ΣΑΝΑ 3 και κατά 
20% από πιστώσεις ΚΑΠ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 18 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 

-♦- 

Αριθμ. 3798 (10) 

Χορήγηση άδειας λειτουργίας κερδοσκοπικού χαρα¬ 
κτήρα Στέγης Υποστηριζόμενης Διαβίωσης Ατόμων 
με Αναπηρία που χαρακτηρίζονται από μη κινητική 
αναπηρία στην εταιρεία «Π. Οικονόμου - Δ. Καλπου- 
ζάνης Ο.Ε.», με δ.τ. «ΑΓ.ΦΑΝΟΥΡΙΟΣ». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2218/1994 (ΦΕΚ 90/13.6.1994 τ.Β') 
«Ιδρυση Νομαρχιακής Αυτοδιοίκησης, τροποποίηση διατά¬ 
ξεων για την Πρωτοβάθμια Αυτοδιοίκηση και την Περιφέ¬ 
ρεια και άλλες διατάξεις», όπως τροποποιήθηκε και κωδι- 
κοποιήθηκε με το π.δ. 30/1996 και ισχύει μέχρι σήμερα. 

2. Την υπ’ αριθμ. 229/1995 (ΦΕΚ 400/1995 τ.Β') από¬ 
φαση «Εσωτερικός Οργανισμός Οργάνωσης και λει¬ 
τουργίας της Νομαρχιακής Αυτοδιοίκησης Ανατολικής 
Αττικής» όπως τροποποιήθηκε και ισχύει σήμερα (ΦΕΚ 
1068/28.7.2005 τ.Β'.). 

3. Το ν. 2345/12.10.1995 «Οργανωμένες υπηρεσίες παρο¬ 
χής προστασίας από φορείς Κοιν. Πρόνοιας και άλλες 
διατάξεις» (ΦΕΚ 213/1995 τ.Α'). 

4. Τις διατάξεις του άρθρου 30 του ν. 2072/1992 (ΦΕΚ 
125/23.7.1992 τ.Α') περί Στεγών Αυτόνομης Διαβίωσης 
για άτομα με ειδικές ανάγκες. 

5. Την υπ’ αριθμ. Γ4α/Φ.201/1791/1998 υπουργική από¬ 
φαση «προϋποθέσεις Ίδρυσης και λειτουργίας Στέγης 
Ημιαυτόνομης Διαβίωσης Ατόμων με Ειδικές Ανάγκες» 
(ΦΕΚ 517/27.5.1998 τ.Β'). 

6. Την υπουργική απόφαση «Διορθώσεις σφαλμάτων 
στην απόφαση: Προϋποθέσεις ίδρυσης και λειτουργίας 
Στέγης Αυτόνομης Διαβίωσης Ατόμων με Ειδικές Ανά¬ 
γκες» (ΦΕΚ 579/11.6.1998). 

7. Τις διατάξεις του άρθρου 22 του ν. 3329/2005 «για 
ίδρυση και λειτουργία Στεγών Υποστηριζόμενης Δια¬ 
βίωσης Ατόμων με Αναπηρία» (ΦΕΚ 81/4.4.2005 τ.Α'), 
το οποίο τροποποιεί τις διατάξεις του άρθρου 30 του 
ν. 2072/1992 (ΦΕΚ 125/23.7.1992 τ.Α') περί Στεγών Αυτό¬ 
νομης Διαβίωσης για άτομα με ειδικές ανάγκες. 

8. Την υπ’ αριθμ. Π3β/Φ.ΓΕΝ/Γ.Π.οικ.3394/29.1.2007 
υπουργική απόφαση «προϋποθέσεις Ίδρυσης και λει¬ 
τουργίας Στεγών Υποστηριζόμενης Διαβίωσης Ατόμων 
με Αναπηρία που χαρακτηρίζονται από νοητική υστέ¬ 
ρηση» (ΦΕΚ 74/29.1.2007 τ.Β'). 

9. Την υπ’ αριθμ. 5960/12.1.2007 απόφασή μας περί χορη- 
γήσεως άδειας ίδρυσης Σ.Υ.Δ., δυναμικότητας 18 ατόμων 
σε μισθωμένο κτίριο επί της οδού Πλουτάρχου 1, στη θέση 
«ΚΑΤΩ ΠΑΛΛΗΝΗ» (Χαρβάτι) του Δήμου Παλλήνης. 

10. Τις υπ’ αριθμ. 226/12.1.2007,972/27.2.2007,1953/23.4.2007 
και 3798/3.8.2007 αιτήσεις της εταιρείας «Π. Οικονόμου 
- Δ. Καλπουζάνης Ο.Ε.», με δ.τ. «ΑΓ.ΦΑΝΟΥΡΙΟΣ», περί χο- 
ρηγήσεως της προβλεπόμενης άδειας λειτουργίας Μονά¬ 
δας και κατάθεσης συμπληρωματικών δικαιολογητικών. 

11. Τις εκθέσεις αυτοψίας της αρμόδιας επιτροπής, 
η οποία επισκέφθηκε στις 26.1.2007, 3.4.2007,14.9.2007, 

27.9.2007 και 2.10.2007 τις κτιριακές εγκαταστάσεις της 
παραπάνω Μονάδας για τον ως άνω σκοπό. 

12. Το υτί αριθμ. 4983/Φ.701.25/2.2.2007 πιστοποιητικό πυρα¬ 
σφάλειας για την ανωτέρω Σ.Υ.Δ. που ισχύει έως 2.2.2012. 

13. Την υπ’ αριθμ. 791/2001 άδεια οικοδομής, στην οποία 
αναφέρεται η αποπεράτωση της οικοδομής και τις υπ’ 
αριθμ. 1371/2001,1386/2002 αναθεωρήσεις αυτής, καθώς 
και την υπ’ αριθμ. 2403/2006 άδεια οικοδομής περί νομι¬ 
μοποίησης αλλαγής εσωτερικών διαρρυθμίσεων. 

14. Το από 31.7.2006 μισθωτήριο συμβόλαιο του κτι¬ 
ρίου, ιδιοκτησίας Παν. Μερτύρη και Χαραλ. Μερτύρη, 
διάρκειας μέχρι 31.7.2011. 

15. Το υπ’ αριθμ. οικ. 5623/11.12.2006 έγγραφο της Υπηρε¬ 
σίας μας σχετικά με τον καθορισμό σύνθεσης επιτροπής 
της Σ.Υ.Δ. και το υπ’ αριθμ. Π3β/Φ.ΓΕΝ/Γ.Π. 33725/25.4.2007 
απαντητικό έγγραφο του Υπουργείου Υγείας και Κοινω¬ 
νικής Αλληλεγγύης, Δ/νση Προστασίας ΑΜΕΑ. 

16. Το υπ’ αριθμ. οικ. 969/27.2.2007 έγγραφο της Υπηρεσί¬ 
ας μας και το υπ’ αριθμ. Π3β/Φ.ΓΕΝ/Γ.Π.οικ.92530/17.7.2007 
απαντητικό έγγραφο του Υπουργείου Υ.Κ.Α., Δ/νση Προ¬ 
στασίας ΑΜΕΑ στο οποίο μεταξύ άλλων αναφέρεται 
ότι: «όσοι φορείς έχουν λάβει τις σχετικές προεγκρί¬ 
σεις και εγκρίσεις έχουν ολοκληρώσει την οικοδόμηση 
ΣΑΔ ακολουθώντας τις διατάξεις της υπ’ αριθμ. Γ4α/ 
Φ.201/1791/27.5.1998 υπουργικής απόφασης δύναται να 
ολοκληρώσουν την διαδικασία σύμφωνα με την εν λόγω 
απόφαση». 

17. Το υπ’ αριθμ. 1954/27.4.2007 έγγραφο της Υπηρεσί¬ 
ας μας προς το Υπουργείο Υ.Κ.Α. σχετικά με υπόμνημα 
των Π. Οικονόμου και Δ. Καλπουζάνης. 

18. Τον σχηματισθέντα φάκελο μετά των προβλεπο- 
μένων δικαιολογητικών, αποφασίζουμε: 

1. Χορηγούμε άδεια λειτουργίας Στέγης Υποστηριζό- 
μενης Διαβίωσης Ατόμων με Ειδικές Ανάγκες μη κινητικά 
ανάπηρων, κερδοσκοπικού χαρακτήρα, στην εταιρεία «Π. 
Οικονόμου - Δ. Καλπουζάνης Ο.Ε.», με δ.τ. «ΑΓ. ΦΑΝΟΥΡΙ¬ 
ΟΣ», που στεγάζεται σε μισθωμένο κτίριο και βρίσκεται 
επί της οδού Πλουτάρχου 1, στη θέση «ΚΑΤΩ ΠΑΛΛΗΝΗ» 
(Χαρβάτι) του Δήμου Παλλήνης. 

2. Η συνολική δύναμη των κλινών της ανωτέρω Μονά¬ 
δας ανέρχεται σε δεκαοκτώ (18) κλίνες και αναπτύσσο¬ 
νται σε εννέα (9) Σ.ΥΔ. - Διαμερίσματα (με υπνοδωμάτιο, 
κουζίνα και λουτρό) ως εξής: 

Υπόγειο: 

Ένα (1) διαμέρισμα του ενός υπνοδωματίου δίκλινο. 

Ισόγειο: 

Τέσσερα (4) διαμερίσματα του ενός υπνοδωματίου 
δίκλινα. 

Α' όροφος: 

Τέσσερα (4) διαμερίσματα του ενός υπνοδωματίου 
δίκλινα. 

3. Ορίζεται Διοικητικός Υπεύθυνος της Στέγης Υπο- 
στηριζόμενης Διαβίωσης σύμφωνα με τον Κανονισμό 
Λειτουργίας, η ψυχολόγος ΨΑΡΡΑ ΕΙΡΗΝΗ του Εμμα¬ 
νουήλ. 

4. Ορίζεται Επιστημονικός Υπεύθυνος της Στέγης Υπο- 
στηριζόμενης Διαβίωσης, σύμφωνα με τον Κανονισμό 
Λειτουργίας, ο ιατρός Σπυρίδων Βερβαινιώτης του Δη- 
μητρίου με ειδικότητα Ψυχιατρικής και αριθμό Μητρώου 
του Ι.Σ.Α 036857. 

5. Ορίζουμε Κοινωνική Σύμβουλο την Κοινωνική Λει¬ 
τουργό της Υπηρεσίας μας την Σταματία Καρρά του 
Αντωνίου. 


6. Κάθε παράβαση της ισχύουσας σχετικής νομοθε¬ 
σίας καθώς και των προϋποθέσεων λειτουργίας της 
μονάδας συνεπάγεται την επιβολή των προβλεπομένων 
κυρώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 15 Οκτωβρίου 2007 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. 6322 (11) 

Καθορισμός αρμοδιοτήτων των Αντιπρυτάνεων του 
Πανεπιστημίου Κρήτης. 

ΤΟ ΠΡΥΤΑΝΙΚΟ ΣΥΜΒΟΥΛΙΟ 
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Συνεδρία 573η/3.9.2007) 

Έχοντας υπόψη: 

α. Το άρθρο 3 παρ. 1 εδάφ. στ' (VIII) του ν. 2083/1992 
(ΦΕΚ 159, τ.Α'), όπως τροποποιήθηκε με το άρθρο 3 
παραγρ. 3 εδάφ. α' του ν. 3027/2002 (ΦΕΚ 152/τ.Α'). 

β. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο Ιο του π.δ. 63/2005 (ΦΕΚ 98, τ.Α'). 

γ. Την υπ’ αριθμ. 129202/Β1/29.11.2002 υπουργική απόφα¬ 
ση (Φ.Ε.Κ. 1562/13.12.2002, τ.Β'), «Περί έγκρισης εκλογής 
τρίτου Αντιπρύτανη στο Πανεπιστήμιο Κρήτης». 

δ. Την υπ’ αριθμ. 55622/Β2/8.8.2007 απόφαση της 
Υπουργού Εθνικής Παιδείας και Θρησκευμάτων (Φ.Ε.Κ. 
364/17.8.2007, τεύχος Υ.Ο.Δ.Δ.), με την οποία διαπιστώ¬ 
θηκε η εκλογή του Καθηγητή Ιωάννη Παλλήκαρη ως 
Πρύτανη του Πανεπιστημίου Κρήτης, καθώς και του 
Καθηγητή Ιωσήφ Παπαματθαιάκη, του Αναπληρωτή 
Καθηγητή Θεοφάνη Κιτσόπουλου και του Καθηγητή 
Εμμανουήλ Πετράκη, ως Αντιπρυτάνεων, με θητεία τεσ¬ 
σάρων (4) ετών από 1.9.2007 έως 31.8.2011. 

ε. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε τις αρμοδιότητες των τριών (3) εκλεγ¬ 
μένων Αντιπρυτάνεων του Πανεπιστημίου Κρήτης, για 
το χρονικό διάστημα της τριετούς θητείας τους (από 
1.9.2007 μέχρι 31.8.2011), ως εξής: 

1. Στον Ιωσήφ Παπαματθαιάκη, Καθηγητή του Τμήμα¬ 
τος Βιολογίας της Σχολής Θετικών και Τεχνολογικών 
Επιστημών, τις αρμοδιότητες του Αντιπρύτανη Ακαδη¬ 
μαϊκών Υποθέσεων και Προσωπικού. 

2. Στον Εμμανουήλ Πετράκη, Καθηγητή του Τμήματος 
Οικονομικών Επιστημών της Σχολής Κοινωνικών Επιστη¬ 
μών, τις αρμοδιότητες του Αντιπρύτανη Οικονομικού 
Προγραμματισμού και Ανάπτυξης και 

3. Στον Θεοφάνη Κιτσόπουλο, Αναπληρωτή Καθηγητή 
του Τμήματος Χημείας, της Σχολής Θετικών και Τεχνο¬ 
λογικών Επιστημών, τις αρμοδιότητες του Αντιπρύτανη 
Υποδομών και Φοιτητικής Μέριμνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 14 Σεπτεμβρίου 2007 

Ο Πρύτανης και Πρόεδρος 
του Πρυτανικού Συμβουλίου 
ΙΩΑΝΝΗΣ ΠΑΛΛΗΚΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 6323 (12) 

Ανάθεση αρμοδιοτήτων στους Αντιπρυτάνεις του Πα¬ 
νεπιστημίου Κρήτης, 

ΤΟ ΠΡΥΤΑΝΙΚΟ ΣΥΜΒΟΥΛΙΟ 
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Συνεδρία 573η/3.9.2007) 


σεων για λειτουργικές δαπάνες, προμήθεια εξοπλισμού 
και συντήρησης κτιρίων και λοιπών εγκαταστάσεων. 

Γ) Θέματα που αφορούν την οργάνωση και λειτουργία 
του Ειδικού Λογαριασμού Κονδυλίων Έρευνας και της 
Επιτροπής Ερευνών του Ιδρύματος. 

Δ) Πολιτική σχεδίασης Συστημάτων και Δικτύων. 

Σε περίπτωση απουσίας ή κωλύματος του Αντιπρύ- 


Έχοντας υπόψη: 

α. Το άρθρο 3 παρ. 1 εδάφ. στ' (VIII) του ν. 2083/1992 
(ΦΕΚ 159, τ.Α'), όπως τροποποιήθηκε με το άρθρο 3 
παραγρ. 3 εδάφ. α' του ν. 3027/2002 (ΦΕΚ 152/τ.Α'). 

β. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο Ιο του π.δ. 63/2005 (ΦΕΚ 98, τ.Α'). 

γ. Την υπ’ αριθμ. 129202/Β1/29.11.2002 υπουργική απόφα¬ 
ση (Φ.Ε.Κ. 1562/13.12.2002, τ.Β'), «Περί έγκρισης εκλογής 
τρίτου Αντιπρύτανη στο Πανεπιστήμιο Κρήτης». 

δ. Την υπ’ αριθμ. 55622/Β2/8.8.2007 απόφαση της 
Υπουργού Εθνικής Παιδείας και Θρησκευμάτων (Φ.Ε.Κ. 
364/17.8.2007, τεύχος Υ.Ο.Δ.Δ.), με την οποία διαπιστώ¬ 
θηκε η εκλογή του Καθηγητή Ιωάννη Παλλήκαρη ως 
Πρύτανη του Πανεπιστημίου Κρήτης, καθώς και του 
Καθηγητή Ιωσήφ Παπαματθαιάκη, του Αναπληρωτή 
Καθηγητή Θεοφάνη Κιτσόπουλου και του Καθηγητή 
Εμμανουήλ Πετράκη, ως Αντιπρυτάνεων, με θητεία τεσ¬ 
σάρων (4) ετών από 1.9.2007 έως 31.8.2011. 

ε. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Την ανάθεση αρμοδιοτήτων στους Αντιπρυτάνεις, ως 
εξής: 

1. Στον Αντιπρύτανη Ακαδημαϊκών Υποθέσεων και 
Προσωπικού, τις εξής αρμοδιότητες: 

Α) Την εποπτεία οργάνωσης και λειτουργίας των ακα¬ 
δημαϊκών μονάδων και των διοικητικών υπηρεσιών. 

Β) Την ακαδημαϊκή και υπηρεσιακή κατάσταση όλου του 
προσωπικού (Διδακτικού - Ερευνητικού και Διοικητικού). 

Γ) Τα θέματα σπουδών (προπτυχιακών και μεταπτυχια¬ 
κών), καθώς επίσης και της εκπαιδευτικής και ερευνητικής 
πολιτικής και συνεργασίας με Ελληνικά και Αλλοδαπά 
Α.Ε.Ι. και άλλα Επιστημονικά - Ερευνητικά Ιδρύματα. 

Δ) Τα θέματα εγγραφών - μετεγγραφών φοιτητών, κα¬ 
τατάξεων πτυχιούχων και θέματα αλλοδαπών φοιτητών. 

Ε) Το σχεδίασμά και την εποπτεία του Επιχειρησιακού 
Προγράμματος Εκπαίδευσης και Αρχικής Επαγγελματι¬ 
κής Κατάρτισης (ΕΠΕΑΕΚ). 

ΣΤ) Τον ορισμό μελών Δ.Ε.Π. σε επιτροπές του ΔΟΑΤΑΠ 
των Δημοσίων Υπηρεσιών, Ν.Π.Δ.Δ. και Οργανισμών. 

Ζ) Τα θέματα που αφορούν την έκδοση, έγκριση και 
διανομή διδακτικών συγγραμμάτων. 

Σε περίπτωση απουσίας ή κωλύματος του Αντιπρύ- 
τανη Ακαδημαϊκών Υποθέσεων και Προσωπικού, οι πα¬ 
ραπάνω αρμοδιότητες ασκούνται από τον Αντιπρύτανη 
Οικονομικού Προγραμματισμού και Ανάπτυξης. 

2. Στην Αντιπρύτανη Οικονομικού Προγραμματισμού 
και Ανάπτυξης, τις εξής αρμοδιότητες: 

Α) θέματα που αφορούν στο σχεδίασμά, την κατάρ¬ 
τιση και την εκτέλεση του Τακτικού Προϋπολογισμού 
και του Προϋπολογισμού Δημοσίων Επενδύσεων, καθώς 
και του Απολογισμού. 

Β1) Οικονομικά θέματα σχετιζόμενα με την έγκριση και 
την κατανομή πιστώσεων του Τακτικού Προϋπολογισμού 
για λειτουργικές δαπάνες. 

Β2) Οικονομικά θέματα σχετιζόμενα με την έγκριση και 


τανη Οικονομικού Προγραμματισμού και Ανάπτυξης, οι 
παραπάνω αρμοδιότητες ασκούνται από τον Αντιπρύ- 
τανη Υποδομών και Φοιτητικής Μέριμνας. 

3. Στον Αντιπρύτανη Υποδομών και Φοιτητικής Μέρι¬ 
μνας, τις εξής αρμοδιότητες: 

Α) Θέματα που αφορούν στον προγραμματισμό και 
την ανέγερση νέων κτιριακών εγκαταστάσεων, δικτύ¬ 
ων υποδομής, αιθουσών διδασκαλίας, καθώς και των 
τεχνικών έργων και μελετών, περιλαμβανομένων των 
κατασκευών και τεχνικών έργων στα πλαίσια των Κοι¬ 
νοτικών Πλαισίων Στήριξης. 

Β) Θέματα σχετιζόμενα με τη λειτουργία και τη συντή¬ 
ρηση των κτιριακών εγκαταστάσεων, δικτύων υποδομής, 
καθώς και του περιβάλλοντος χώρου των Πανεπιστη- 
μιουπόλεων. 

Γ) Θέματα που αφορούν το σχεδίασμά της μηχα¬ 
νοργάνωσης των Γραμματειών και των υπηρεσιών του 
Ιδρύματος, καθώς και την υλοποίηση υπολογιστικών 
συστημάτων και δικτύων για την υποστήριξη του δι¬ 
οικητικού, εκπαιδευτικού και ερευνητικού έργου του 
Πανεπιστημίου. 

Δ) Θέματα φοιτητικής μέριμνας, που αφορούν τη σί¬ 
τιση, στέγαση και μεταφορά των φοιτητών και τις πο¬ 
λιτιστικές, αθλητικές και άλλες δραστηριότητες εκτός 
όσων αναφέρονται στις εκπαιδευτικές και ερευνητικές 
διαδικασίες. 

Κατά την άσκηση των αρμοδιοτήτων των υπό στοι¬ 
χείων: 

• 1Γ ο Αντιπρύτανης Ακαδημαϊκών Υποθέσεων και 
Προσωπικού, συνεπικουρείται από τον Αντιπρύτανη 
Οικονομικού Προγραμματισμού και Ανάπτυξης. 

• 2Β2 ο Αντιπρύτανης Οικονομικού Προγραμματισμού 
και Ανάπτυξης, συνεπικουρείται από τον Αντιπρύτανη 
Υποδομών και Φοιτητικής Μέριμνας. 

• 2Γ ο Αντιπρύτανης Οικονομικού Προγραμματισμού 
και Ανάπτυξης, συνεπικουρείται από τον Αντιπρύτανη 
Ακαδημαϊκών Υποθέσεων και Προσωπικού. 

• 3Γ ο Αντιπρύτανης Υποδομών και Φοιτητικής Μέ¬ 
ριμνας, συνεπικουρείται από τον Αντιπρύτανη Ακαδη¬ 
μαϊκών Υποθέσεων και Προσωπικού, καθώς επίσης και 
από τον Αντιπρύτανη Οικονομικού Προγραμματισμού 
και Ανάπτυξης. 

Ο Πρύτανης μπορεί σε κάθε περίπτωση να ασκήσει 
και ο ίδιος όλες τις πιο πάνω αρμοδιότητες. 

Σε περίπτωση απουσίας ή κωλύματος, ο Πρύτανης 
αναπληρώνεται από τον Αντιπρύτανη Ακαδημαϊκών 
Υποθέσεων και Προσωπικού, τούτου δε απόντος ή κω- 
λυομένου, κατά σειρά από τον Αντιπρύτανη Οικονομικού 
Προγραμματισμού και Ανάπτυξης, και τον Αντιπρύτανη 
Υποδομών και Φοιτητικής Μέριμνας. 

Κάθε προηγούμενη πράξη σε σχέση με τις πιο πάνω 
καθοριζόμενες αρμοδιότητες καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 14 Σεπτεμβρίου 2007 

Ο Πρύτανης και Πρόεδρος 
του Πρυτανικού Συμβουλίου 


την κατανομή του Προϋπολογισμού Δημοσίων Επενδύ- 



020212501 11070008 


ΙΩΑΝΝΗΣ ΠΑΛΛΗΚΑΡΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν· 0 ΐ.αΓ - ?-ΐίΐ3ίΙ: ννθίΐίίΐ3$ί?ί.ίίί5)ίί.[|Γ 




